Remco Campert

Remco Wouter Campert (D'n Haag, 28 juli 1929 - Amsterdam, 4 juli 2022) waor 'ne Nederlandsen diechter, sjriever en columnis.

Biografie
Campert woort in 1929 gebore es zoon vaan Jan Campert, ouch diechter, en actries Joekie Broedelet. Wie heer drei jaor aajd waor gónge zien awwers oeterein. Sindsdeen woende heer aofwisselend bij eine vaan hun en bij zien groetawwers. In 1942, 't jaor tot ziene pa woort opgepak, kaom heer in e pleeggezin. Wie 't hoes vaan zien pleegawwers veur Duitse vestingwerke woort aofgebroke, verhuisden 't gezin nao Epe. Dao doorleep Campert de mulo. Nao d'n oorlog góng heer in Amsterdam bij zien moojer woene en gymnasium loupe. Dat maakde heer evels neet aof, umtot heer sjriever wouw weure.

Campert góng veuriers commercieel aon 't werk, es sjriever vaan reclametekste en vertaolinge. In 1950 brach heer zien ierste bundelke oet, Ten lessons with Timothy. Datzelfde jaor riechde heer same mèt Rudy Kousbroek 't tiedsjrif Braak op. Nog datzelfde jaor kaome Lucebert en Bert Schierbeek bij de redactie. In 1951 gaof Simon Vinkenoog, oetgever vaan Braak ziene concurrent Blurb, de blomlezing Atonaal oet. Hei-in woorte veerze opgenome vaan diverse, veural mèt Amsterdam verboonde, jóng experimenteel diechters. Vaanaof daan woort Campert mèt de zijne tot de Vieftegers gerekend. Ouch al vreug in de jaore viefteg begós Campert mèt 't sjrieve vaan 'cursiefkes' (columns zouwe v'r noe zègke) en korte verhaole. In 1961 volgde zienen ierste roman, Het leven is vurrukkulluk.

In 1952 trouwde Campert in Paries mèt Freddy Rutgers. Nao e paar jaor woort dat houwelek oontboonde. In 1957 trouwde Campert veur d'n twiede kier, noe mèt Fritzi Harmsen van Beek. Dat houwelek heel mer e jaor stand. Heer kraog 'n relatie mèt Lucia van de Berg, mèt wee 'r in 1960 al e keend kraog meh pas in 1961 trouwde. E later keend woort de fotograaf Cleo Campert. In 1964 verhuisde ze nao Antwerpe; nao weer 'n sjeiing in 1966 góng Campert allein nao Amsterdam trök.

In de jaore zeventeg leep Remco Campert tege e writer's block aon en publiceerde heer mer zier wieneg. Pas vaanaof 1979 kaom heer weer vol in actie. In de jaore tachteg en negenteg kraog heer groete bekindheid bij e breid publiek. Dit kaom oonder mie door samewèrkinge en optrejjes mèt Bart Chabot en Jan Mulder. In 1996 trouwde heer mèt zien veerde vrouw, galeriehawster Deborah Wolf, mèt wee 'r al ieder had samegeleef.

Oondertösse góng Campert door mèt zien columns, noe ins mèt Mulder same (in de rubriek CaMu in de Volkskrant), daan weer allein. Ouch op hoege leeftied góng heer daomèt door; in 2016 begós heer zelfs weer te sjrieve veur Elsevier, 't blad boe heer in de jaore viefteg al veur had gesjreve. Op 6 miert 2018 gaof heer evels aon te stoppe mèt sjrieve. De bundel Mijn dood en ik oet 2019 woort zien lèste publicatie.

In de nach vaan 3 op 4 juli 2022 stof Campert, e paar weke veur zien 93e verjaordaag.

Stijl
Campert weurt wie gezag gerekend tot de Vieftegers, 'n generatie jong diechters die kort nao d'n Twiede Wereldoorlog opkaom. Wie zien collega's zaog heer aof vaan rijm en metrum (vrij veers). Es reactie op de Nui Zakelekheid is hun werk ouch sterker poëtisch, d.w.z. neet zoe doordroonge vaan alledaogse wäörd en beelder. In vergelieking mèt aander vieftegers wie Vinkenoog en Lucebert is Campert zie werk nog good te begriepe. E bekind gediech vaan häöm is "Poëzie is een daad van bevestiging".

Zie proza, wat begós bij verhaole meh ziech laankzaam tot echte romans verbreidde, is dèks satirisch vaan aard. E book wie Tjeempie! of Liesje in luiletterland nump zowel de börgeleke wereld es de tegecultuur op d'n hak, oonder wee diverse kunstenere oet Campert zien eige umgeving. Het leven is vurrukkulluk vertuint zelfs oonverhole cynisme.

Lies vaan werke
Poëzie
 1950 - Ten lessons with Timothy
 1951 - Vogels vliegen toch
 1951 - Vierendelen (mèt Hans Andreus, Hugo Claus en Simon Vinkenoog)
 1952 - Een standbeeld opwinden
 1953 - Berchtesgaden
 1955 - Met man en muis
 1955 - Het huis waarin ik woonde
 1959 - Bij hoog en bij laag
 1962 - Dit gebeurde overal
 1965 - Hoera, hoera
 1968 - Mijn leven's liederen
 1968 - Dit gebeurde overal/Hoera, hoera
 1970 - Betere tijden
 1979 - Theater
 1983 - Scènes in Hotel Morandi
 1984 - Drie vergeten gedichten
 1984 - Amsterdamse dagen
 1984 - Zeven vrijheden (bij etse vaan Hannes Postma)
 1985 - Dit gebeurde overal
 1986 - Collega's
 1988 - Toen ik je zag (bij foto's vaan Peter Dejong)
 1992 - Rechterschoenen
 1994 - Restbeelden: notities van Izegrim
 1994 - Straatfotografie
 1997 - Ode aan mijn jas
 2004 - Over en weer (mèt Cees Nooteboom)
 2006 - Acht waterschetsen (mèt foto's vaan Erwin Olaf)
 2007 - Nieuwe herinneringen
 2007 - Lamento (gesproke teks op meziek vaan de Nederlandse jazzmuzikant Benjamin Herman)
 2011 - Een oud geluid (gepubliceerd n.a.v. Gediechtedaag 2011)
 2014 - Licht van mijn leven 
 2016 - Langs de Kaai (mèt Ysbrant, Antwerpe, Demian)
 2018 - Open ogen
 2019 - Mijn dood en ik

Blomlezinge en verzameld werk
 1976 - Alle bundels gedichten; 1951-1970
 1988 - Een neger uit Mozambique (blomlezing)
 1995 - Dichter (verzaomelde gediechte)
 1999 - Rataplan / Lamento (blomlezing: 32 gediechte mèt Maleise vertaoling)
 2000 - Kus zoekt mond (blomlezing)
 2002 - Ja rozen (blomlezing)

Romans en novelle
 1961 - Het leven is vurrukkulluk
 1963 - Liefdes schijnbewegingen
 1968 - Tjeempie! of Liesje in luiletterland
 1985 - Somberman's actie (Bokeweekgesjenk)
 1996 - Heet van de naald (kinderbook)
 2001 - Beschreven Blad
 2004 - Een liefde in Parijs

Verhaole, columns en aander proza

 1953 - De oude dame
 1953 - Eendjes voeren (verhaole)
 1955 - Met man en muis
 1955 - Alle dagen feest (verhaole)
 1956 - Van de wijs (verhaole)
 1956 - Lodewijk Sebastiaan (verhaole veur kinder)
 1958 - De jongen met het mes (verhaole)
 1960 - Een ellendige nietsnut (verhaole)
 1960 - Oome Loes
 1962 - Het paard van ome Loeks (verhaole)
 1964 - Nacht op de kale dwerg (verhaole)
 1965 - Het gangstermeisje
 1968 - Fabeltjes vertellen (verhaole)
 1969 - Hoe ik mijn verjaardag vierde (verhaole)
 1972 - In het wilde weg
 1973 - De jongen met het mes/Nacht op de kale dwerg (verhaole)
 1974 - Op reis (mèt Willem Malsen)
 1974 - Alle dagen feest (verhaole)
 1974 - Basta het toverkonijn (verhaole veur kinder)
 1978 - Waar is Remco Campert? (verhaole)
 1980 - Na de troonrede (verhaole)
 1980 - De tijden ('Keersmesweekgesjenk' vaan Haagse Post)
 1982 - Een beetje natuur (verhaole)
 1983 - De Harm en Miepje Kurk story
 1984 - Wie doet de koningin (columns)
 1984 - Kinderverhalen van Remco Campert (printsjes vaan Tineke Schinkel)
 1985 - Zijn hoofd verliezen
 1986 - Rustig
 1986 - Tot Zoens (verhaole)
 1987 - Eetlezen (columns)
 1989 - Zachtjes neerkomen
 1990 - Gouden dagen
 1990 - Graag gedaan (columns en verhaole)
 1991 - Dansschoenen
 1993 - Het bijzettafeltje (columns)
 1994 - Fiebelekwinten (buuntekste mèt Jan Mulder)
 1994 - Vele kleintjes
 1995 - Ohi, hoho, bang, bang of Het lied van de vrijheid
 1996 - De zomer van de zwarte jurkjes (verhaole)
 1996 - Oom Boos-Kusje en de kinderen (kinderbook; printsjes vaan Poeka Veldman)
 1997 - CaMu 1996 (columns)
 1998 - CaMu 1997 (columns)
 1998 - Een mooie jonge vriendin en andere belevenissen
 1999 - CaMu 1998 (columns)
 1999 - Familie-album (Bokeweekessay, mèt Jan Mulder)
 2000 - Als in een droom
 2000 - CaMu 1999
 2000 - De schrijver - Een literaire estafette (mèt Harry Mulisch, Gerrit Komrij, Adriaan van Dis, Maarten 't Hart, Marga Minco, Hugo Claus en Joost Zwagerman)
 2001 - CaMu 2000 (columns)
 2001 - De familie Kneupma
 2002 - CaMu 2001
 2003 - De Lijst Mallebrootje. Drs. Mallebrootje en het jonge ding uit de achterban (columns)
 2004 - CaMu 2003
 2004 - Campert compleet
 2004 - Schrijversleven
 2004 - Over mijn vader
 2005 - Tien jaar Nederland (CaMu)
 2006 - CaMu 2005
 2006 - Een geschenk uit de hemel
 2006 - Het satijnen hart
 2007 - Een lach en een traan
 2007 - Dagboek van een poes
 2007 - De olifant die lui was
 2008 - Het avontuur van Iks en Ei
 2010 - Om vijf uur in de middag
 2010 - Mijn eenmanszaak
 2012 - Het verband tussen de dingen ben ik zelf (columns)
 2013 - Hôtel du Nord
 2017 - Campert & Campert

Verzamelinge en blomlezinge
 1971 - Campert compleet (verzaomelde verhaole)
 1972 - James Dean en het verdriet (blomlezing)
 1991 - Campert compleet vervolg, verhaole 1971-1991
 2001 - Alle verhalen

Bron
Dit artikel is gebaseerd op 't corresponderend Nederlandstaoleg artikel, en wel in dees versie.

Categorie:Luuj gebaore in d'n twintigsten iew
Categorie:Luuj gesjtorve in d'n einentwintigsten iew
Categorie:Nederlandstalige dichters
Categorie:Nederlandstalige sjrievers
Categorie:Persoene oet Nederland